
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.1. Pamatojums
	Priekšlikums
Lūdzam gan noteikumu projektā, gan anotācijā lietot vienotu terminoloģiju attiecībā uz "tehniskās palīdzības prioritātes “Kapacitātes stiprināšanas pasākumi”, jo reizēm figurē "prioritāte", "Eiropas Savienības fondu tehniskās palīdzības prioritāte".
Piedāvātā redakcija
-
	Maruta Garkalne (VK)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam sadaļu "Risinājuma apraksts" papildināt ar informāciju, ka projektu izmaksas ir attiecināmas no 2022. gada 1. janvāra.  
Piedāvātā redakcija
-
	Maruta Garkalne (VK)

	3.
	Noteikumu konsolidētā versija
2. Eiropas Savienības fondu tehniskās palīdzības mērķis ir nodrošināt efektīvu, pārskatāmu un pareizas finanšu pārvaldības principiem atbilstošu Eiropas Savienības fondu ieviešanu Latvijā, līdzfinansējot šo noteikumu 8. punktā noteiktās atbalstāmās darbības un šo noteikumu 15. punktā noteikto prioritāti, kā arī celt Eiropas Savienības fondu administrēšanā iesaistīto institūciju kapacitāti.
	Priekšlikums
Ņemot vērā punkta papildinājumu, lūdzam izvērtēt nepieciešamību palīgteikumam "kā arī celt Eiropas Savienības fondu administrēšanā iesaistīto institūciju kapacitāti".
Piedāvātā redakcija
2. Eiropas Savienības fondu tehniskās palīdzības mērķis ir nodrošināt efektīvu, pārskatāmu un pareizas finanšu pārvaldības principiem atbilstošu Eiropas Savienības fondu ieviešanu Latvijā, līdzfinansējot šo noteikumu 8. punktā noteiktās atbalstāmās darbības un šo noteikumu 15. punktā noteikto prioritāti.
	Maruta Garkalne (VK)

	4.
	Noteikumu konsolidētā versija
19. Šo noteikumu 18. punktā paredzētā izdevumu atlīdzināšana tiek attiecināta par katru pilnībā sasniegto starprezultātu vai rezultātu. Par sasniegto starprezultātu un rezultātu atbildīga ir Valsts kanceleja, kas Latvijā ir atbildīgā institūcija par Administratīvās kapacitātes ceļa kartes īstenošanu. Sadarbības iestāde veic sasniegto starprezultātu un rezultātu pārbaudi šo noteikumu 15.1. apakšpunktā minētās aktivitātes ietvaros.
	Priekšlikums
Lūdzam precizēt punktu vai sniegt skaidrojumu, jo 18. punktā nav paredzēta izdevumu atlīdzināšana.
Piedāvātā redakcija
-
	Maruta Garkalne (VK)

	5.
	Noteikumu konsolidētā versija
22. Šo noteikumu 21. punktā paredzētā izdevumu atlīdzināšana tiek attiecināta par katru pilnībā sasniegto starprezultātu vai rezultātu. Par sasniegto starprezultātu un rezultātu atbildīga ir Centrālā finanšu un līgumu aģentūra. Sadarbības iestāde veic sasniegto starprezultātu un rezultātu pārbaudi 15.2. apakšpunktā minētās aktivitātes ietvaros.
 
	Priekšlikums
Līdzīgi kā 19. punktā, arī 22. punktā nav saprotama atsauce uz 21.punktu.
Piedāvātā redakcija
-
	Maruta Garkalne (VK)

	6.
	Noteikumu konsolidētā versija
23. Šo noteikumu 18. un 21. punktā paredzēto izdevumu atlīdzināšana finansējuma saņēmējam notiek atbilstoši Eiropas Parlamenta un Padomes 2021. gada 24. jūnija regulas (ES) 2021/1060 95. panta nosacījumiem, un minētās regulas 5. pielikumā apstiprinātajai summai.
	Priekšlikums
Noteikumu 23. punktā ir atsauce uz noteikumu 18. un 21. punktu, kas nosaka, ka konkrētās aktivitātes ietvaros izpildāmie nosacījumi vai sasniedzamie rezultāti tiek īstenoti atbilstoši Eiropas Savienības kohēzijas politikas programmas 2021.–2027.gadam 10. pielikumā (18. punkts) vai 11. pielikumā (21 .punkts) noteiktajam.
Vai 23. punktā nebūtu jāliek atsauce uz noteikumu 19. un 22. punktu, kas nosaka, ka paredzētā izdevumu atlīdzināšana tiek attiecināta par katru pilnībā sasniegto starprezultātu vai rezultātu.
Piedāvātā redakcija
23. Šo noteikumu 19. un 22. punktā paredzēto izdevumu atlīdzināšana finansējuma saņēmējam notiek atbilstoši Eiropas Parlamenta un Padomes 2021. gada 24. jūnija regulas (ES) 2021/1060 95. panta nosacījumiem, un minētās regulas 5. pielikumā apstiprinātajai summai.
	Vita Lāčkāja (VK)

	7.
	Noteikumu konsolidētā versija
24. Šo noteikumu 15.1. apakšpunktā minētās aktivitātes īstenotājs un finansējuma saņēmējs ir šo noteikumu 9.13. apakšpunktā noteiktais finansējuma saņēmējs. Šo noteikumu 15.2. apakšpunktā minētās aktivitātes īstenotājs un finansējuma saņēmējs ir šo noteikumu 9.1. apakšpunktā noteiktais finansējuma saņēmējs. Šajā punktā minētie finansējuma saņēmēji minētās aktivitātes īstenošanai var piesaistīt sadarbības partnerus.
	Priekšlikums
Noteikumu 12. punkts paredz piesaistīt sadarbības partneri 8.11.apakšpunktā minētās atbalstāmās darbības īstenošanai - mācības, konferences, semināri, komitejas, darba grupas un citi pasākumi, kuru mērķis ir pilnveidot Eiropas Savienības fondu vadībā iesaistīto darbinieku un finansējuma saņēmēju profesionālo kompetenci, savukārt 24. noteikumu projekta punkts paredz piesaistīt sadarbības partneri tikai 9.13. un 9.1. apakšpunktā minētie finansējuma saņēmēji. Lūdzam izvērtēt šos punktus, un ja ir pretruna, tad precizēt tos.
Piedāvātā redakcija
-
	Maruta Garkalne (VK)

	8.
	Noteikumu konsolidētā versija
28. Šo noteikumu 9.1. un 9.13. apakšpunktā noteiktais finansējuma saņēmējs nodrošina šo noteikumu 18. un 21. punktā noteikto starpposma nodevumu un uzdevumu rezultātu uzskaiti atbilstoši Kohēzijas politikas fondu vadības informācijas sistēmā paredzētajam pārskatam. Lai nodrošinātu šo noteikumu 25. punktā noteikto projektu uzraudzību, kā arī, lai Centrālā finanšu un līgumu aģentūra kā sadarbības iestāde varētu veikt pakāpenisku rezultātu pārbaudi, minēto pārskatu finansējuma saņēmējs iesniedz reizi pusgadā līdz kārtējā gada 15.jūlijam un līdz 15. janvārim par iepriekšējo pusgadu, izmantojot Kohēzijas politikas fondu vadības informācijas sistēmu. 
	Priekšlikums
Noteikumu 18. un 20. punktā minēti izpildāmie nosacījumi vai sasniegtie rezultāti, 19. un 22. punktā minēti starprezultāti vai rezultāti, līdz ar to nav saprotams, kas 28. punktā tiek domāts ar nodevumiem. Ierosinām vārdus "starpposma nodevumu un uzdevumu rezultātu" aizvietot ar vārdiem "starprezultātu un rezultātu". 
Piedāvātā redakcija
28. Šo noteikumu 9.1. un 9.13. apakšpunktā noteiktais finansējuma saņēmējs nodrošina šo noteikumu 18. un 21. punktā noteikto starprezultātu un rezultātu uzskaiti atbilstoši Kohēzijas politikas fondu vadības informācijas sistēmā paredzētajam pārskatam. Lai nodrošinātu šo noteikumu 25. punktā noteikto projektu uzraudzību, kā arī, lai Centrālā finanšu un līgumu aģentūra kā sadarbības iestāde varētu veikt pakāpenisku rezultātu pārbaudi, minēto pārskatu finansējuma saņēmējs iesniedz reizi pusgadā līdz kārtējā gada 15.jūlijam un līdz 15. janvārim par iepriekšējo pusgadu, izmantojot Kohēzijas politikas fondu vadības informācijas sistēmu. 
	Vita Lāčkāja (VK)



